CELEX: 32018R0081
Language: sl
Date: 2018-01-16 00:00:00
Title: Izvedbena uredba Komisije (EU) 2018/81 z dne 16. januarja 2018 o uvrstitvi določenega blaga v kombinirano nomenklaturo

20.1.2018   
               
               
                  SL
               
               
                  Uradni list Evropske unije
               
               
                  L 16/1
               
            IZVEDBENA UREDBA KOMISIJE (EU) 2018/81
      z dne 16. januarja 2018
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 16. januarja 2018
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Električni aparat za nego kože in odstranjevanje dlak z lasersko tehnologijo, ki uporablja dva laserja različnih valovnih dolžin (755 in 1 064  nm). Dimenzije aparata so približno 104 × 38 × 64 cm, teža pa 82 kg.
                     Nega, za katero je namenjen, med drugim vključuje odstranjevanje dlak, kozmetično pomladitev, odpravljanje obraznih ven in ven na nogah, zdravljenje neenakomerne pigmentacije (npr. sončnih lis) ter zdravljenje drugih žilnih ali nenevarnih pigmentnih sprememb na koži.
                     Aparat je zasnovan za uporabo tako v kozmetičnih salonih brez posredovanja zdravstvenih delavcev kot tudi v pooblaščenih zdravstvenih centrih pod nadzorom zdravstvenih delavcev.
                     Glej sliko (*1).
                  
                  
                     8543 70 90 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8543 , 8543 70  in 8543 70 90 .
                     Ker aparat omogoča predvsem estetske izboljšave ter se lahko uporablja zunaj medicinskega okolja (v kozmetičnem salonu) in brez posredovanja zdravstvenih delavcev, pomeni, da ni namenjen medicinski uporabi. Z aparatom se lahko zdravi ena ali več različnih bolezni, kar se lahko izvede tudi zunaj medicinskega okolja, zato ne obstaja dovolj indicev, na podlagi katerih bi se lahko določilo, da je aparat namenjen za uporabo v medicini (glej zadevo C-547/13, Oliver Medical, ECLI:EU:C:2015:139). Uvrstitev pod tarifno številko 9018  kot aparat, ki se uporablja v medicini, je zato izključena.
                     Aparat je zato treba uvrstiti pod oznako KN 8543 70 90  kot električni aparat s posebno funkcijo, ki ni naveden in ne zajet na drugem mestu v poglavju 85.
                  
               
            
         
            (*1)  Slika je samo informativne narave.